pythainlp/thai-wiki-dataset-v3 huggingface dataset:
อักษรเปอร์มิกโบราณ

อักษรเปอร์มิกโบราณ (Old Permic alphabet) ประดิษฐ์ขึ้นเมื่อราว พ.ศ. 1900 โดยมิชชันนารีชาวรัสเซีย นักบุญสตีเฟนแห่งเปริ์ม (1916 – 1938) ได้รูปแบบจากอักษรกรีกและอักษรซีริลลิก แต่อักษรส่วนมากได้รูปแบบมาจากสัญลักษณ์ในศาสนาโกมี อักษรนี้ใช้นานราว 300 ปี จนถึงราว พ.ศ. 2200
==ใช้เขียน==
ภาษาโกมี ซึ่งเป็นภาษาตระกูลอูราลลิก มีผู้พูดราว 360,000 คน ในสาธารณรัฐโกมี อยู่ทางตะวันออกเฉียงเหนือของรัสเซีย ปัจจุบันภาษาโกมีเขียนด้วยอักษรซีริลลิก
==อ้างอิง==
อักษรเปอร์มิกโบราณ 
ปเอร์มิกโบราณ
คัมภีร์สาวหยก

คัมภีร์สาวหยก หรือ วิชาดรุณีหยก หรือ วิชาสตรีหยก หรือ คัมภีร์สุรางคนางค์ใจพิสุทธิ์ ( ; Swordplay of Jade Maiden) เป็นสุดยอดวิชาของสำนักสุสานโบราณในนิยายกำลังภายในชุดมังกรหยกของกิมย้ง
ลิ้มเฉียวเอ็งเป็นผู้คิดค้นวิทยายุทธนี้เพื่อใช้สยบวิชาของสำนักช่วนจินก่า  แต่กระนั้นก็เป็นยอดวิชาที่หาได้ยาก  วิชานี้ต้องฝึกสองคนเพื่อป้องกันธาตุไฟแทรก  ลี้มกโช้วต้องการครอบครองวิชาชุดนี้มากจึงพยายามที่จะลอบเข้าสุสานโบราณหลายครั้งแต่ไม่สำเร็จ  และต่อมาเอี้ยก่วยและเซียวเหล่งนึ่งก็ฝึกวิชานี้จนสำเร้จ
วิทยายุทธในนิยายกำลังภายใน
มังกรหยก
เทศบาลเมืองตะกั่วป่า

เทศบาลเมืองตะกั่วป่า เป็นองค์กรปกครองส่วนท้องถิ่นระดับเทศบาลเมืองแห่งหนึ่งในอำเภอตะกั่วป่า จังหวัดพังงา ครอบคลุมพื้นที่ตำบลตะกั่วป่าทั้งตำบล
== ประวัติ ==
เทศบาลเมืองตะกั่วป่าจัดตั้งตามพระราชกฤษฎีกาจัดตั้งเทศบาลเมืองตะกั่วป่าเมื่อวันที่ 11 มีนาคม พ.ศ. 2480 โดยให้ยกฐานะบางส่วนของตำบลตลาดเหนือ ตำบลตลาดใต้ และตำบลย่านยาว อำเภอตะกั่วป่า จังหวัดพังงา ให้มีฐานะเป็นเทศบาลเมือง
ปี พ.ศ. 2535–2537 เทศบาลเมืองตะกั่วป่าได้ดำเนินงานด้านการพัฒนาชุมชนในเขตเทศบาล ตามนโยบายของกรมการปกครอง กระทรวงมหาดไทย ได้จัดแบ่งเขตชุมชนย่อยออกเป็นชุมชนเมืองจำนวน 6 ชุมชน คือ ชุมชนเสนาราษฎร์ ชุมชนบ้านย่านยาว ชุมชนศรีเมือง ชุมชนบางมรา-ตอตั้ง ชุมชนราษฎร์บำรุง ชุมชนตลาดใหญ่ และได้จัดตั้งเพิ่มอีก 1 ชุมชนเมืองในปี พ.ศ. 2547 คือ ชุมชนเสนานุชรังสรรค์
== สัญลักษณ์ ==
เทศบาลเมืองตะกั่วป่ามีดวงตราสัญลักษณ์เป็นรูป พระนารายณ์ เป็นเทพเจ้าสูงสุดในศาสนาพราหมณ์ สีผิวคล้ำ มีสี่กร ทรงถือสังข์ จักร คทา และดอกบัว
สันนิษฐานว่าชาวอินเดียเป็นผู้นำวัฒนธรรมและศิลปกรรมอินเดียมาเผยแพร่ทางตะวันออก เล่ากันว่า พม่าเคยลักพาเทวรูปพระนารายณ์ซึ่งแกะสลักด้วยหินซิสต์พิงอยู่ใต้ต้นตะแบกตรงปากเวียง แต่ไม่สำเร็จเพราะเกิดพายุและฝนตกหนัก เลยต้องนำมาคืนโดยทิ้งไว้ที่ริมฝั่ง และเมื่อมุงหลังคาก็เกืดมีพายุ ฝนตกน้ำท่วมจึงต้องวางเทวรูปไว้กลางแจ้ง ด้วยความศักดิ์สิทธิ์ดังกล่าว เทศบาลเมืองตะกั่วป่าจึงนำมาเป็นตราสัญลักษณ์ประจำเทศบาล
== อ้างอิง ==
== แหล่งข้อมูลอื่น ==
เว็บไซต์เทศบาลเมืองตะกั่วป่า
http://www.kuapa.com
เทศบาลเมือง
เทศบาลในจังหวัดพังงา
อำเภอตะกั่วป่า
นิวสวีเดน

นิวสวีเดน (Nya Sverige, Uusi Ruotsi, Nova Svecia) เป็นสถานที่ตั้งรกรากของชาวสวีเดน ใกล้แม่น้ำเดลาแวร์ใน ชายฝั่งแอตแลนติกกลางของ อเมริกาเหนือ  มีจุดศูนย์กลางอยู่ที่ฟอร์ตคริสเตียน ปัจจุบันนี้คือ วิลมิงตัน เดลาแวร์ และในปัจจุบันรวมส่วนของ รัฐนิวเจอร์ซีย์ และรัฐเพนซิลเวเนีย จัดตั้งเมื่อวันที่ 29 มีนาคม พ.ศ. 2181
สหรัฐอเมริกา
อดีตอาณานิคมของสวีเดน‎
อดีตอาณานิคมในทวีปอเมริกาเหนือ
อ่าวเดลาแวร์

อ่าวเดลาแวร์ คืออ่าวที่ใหญ่ของมหาสมุทรแอตแลนติก อยู่ที่ปากแม่น้ำเดลาแวร์ของสหรัฐอเมริกา ติดกับรัฐนิวเจอร์ซีย์ ทางเหนือ และรัฐเดลาแวร์ทางใต้
ด
ธรณีสัณฐานในรัฐเดลาแวร์
อ่าวในมหาสมุทรแอตแลนติก
คิงส์ตัน

คิงส์ตัน หรือ คิงสตัน (Kingston) อาจหมายถึง
เมือง
คิงส์ตัน เมืองหลวงของประเทศจาเมกา
คิงส์ตัน เมืองหลวงของเกาะนอร์ฟอล์ก
บุคคล
ฌอน คิงสตัน - ศิลปินนักร้องนักแต่งเพลง
แมกซีน ฮอง คิงส์ตัน - นักเขียนอเมริกันจีน
โคฟี คิงส์ตัน - นักมวยปล้ำ
อื่นๆ
คิงส์ตันเทคโนโลยี - บริษัทผู้ผลิตหน่วยความจำคอมพิวเตอร์
คิงส์ตันคอมมิวนิเคชัน
เอชเอ็มเอสคิงส์ตัน
แบล็คเบิร์น บัคคาเนียร์

แบล็คเบิร์น บัคคาเนียร์ (Blackburn Buccaneer) เดิมคือฮ็อคเกอร์ซิดเดลีย์ บัคคาเนียร์ เป็นเครื่องบินเจ๊ตโจมตีและตรวจการณ์ เครื่องต้นแบบเริ่มบินเป็นเครั้งแรกเมื่อวันที่ 30 เมษายน ค.ศ. 1958 เป็นเครื่องบินเจ๊ตโจมตีของอังกฤษที่ใช้ปฏิบัติการรบทางยุทธวิธีที่มีขีดความสามารถในการบินต่ำได้ดีเพื่อหลบหลีกเรดาร์ของศัตรู บัคคาเนียร์เริ่มประจำการในกองทัพอังกฤษในปี ค.ศ. 1963
== ข้อมูลจำเพาะ ==
ผู้สร้าง บริษัท ฮ็อคเกอร์ ชิดเดลี่ย์ เอวิเอชั่น (อังกฤษ)
ประเภท เจ๊ตโจมตีและตรวจการณ์ 2 ที่นั่ง ประจำเรือบรรทุกอากาศยาน
เครื่องยนต์ เทอร์โบแฟน รอลส์-รอยซ์ อาร์บี 168-1 เอ สเปย์ หมายเลข 101 ให้แรงขับสถิตเครื่องละ 5,035 กิโลกรัม จำนวน 2 เครื่อง
กางปีก 13.41 เมตร
ยาว 19.33 เมตร
สูง 4.95 เมตร
พื้นที่ปีก 47.82 ตารางเมตร
น้ำหนักวิ่งขึ้นปกติ 20,865-25,400 กิโลกรัม
น้ำหนักวิ่งขึ้นสูงสุด 28,123 กิโลกรัม
อัตราเร็วสูงสุด .85 มัค ที่ระยะสูง 61 เมตร
พิสัยบินโจมตี 3,700 กิโลเมตร
เพดานบิน 12,200 เมตร
บินทน 9 ชั่วโมง เมื่อเติมเชื้อเพลิงกลางอากาศ 2 ครั้ง
อาวุธ ลูกระเบิดขนาด 1,000 ปอนด์ 4 ลูก ในห้องเก็บอาวุธภายในลำตัว
* อาวุธปล่อยอากาศสู่พื้น เอชเอสดี/แมทรา มาร์เดล จำนวน 3 นัด
== อ้างอิง ==
เครื่องบินโจมตี
เศรษฐี

เศรษฐี อาจหมายถึง บุคคลผู้มั่ง เงินทองสิ่งของ หรืออาจหมายถึง ชื่อหนึ่งของดาวฤกษ์ธนิษฐา มี ๔ ดวง, ดาวไซ ดาวศรวิษฐา หรือ ดาวธนิษฐะ ก็เรียก
==  ดูเพิ่ม ==
หัวใจเศรษฐี
พิณ (เครื่องดนตรีพื้นบ้านอีสาน)

พิณ เป็นเครื่องดนตรีประเภทเครื่องดีดแบบหนึ่ง มีหลายชนิดแตกต่างตามท้องที่ ในภาคอีสานของประเทศไทย พิณอาจมีชื่อเรียกแตกต่างกันไปตามท้องถิ่น เช่น "ซุง" หรือ "เต่ง" และมีลักษณะคล้าย "ซึง" ของภาคเหนือ หรือมีรูปร่างคล้ายกีตาร์แต่มีขนาดเล็กกว่า จัดเป็นเครื่องดนตรีประเภทเครื่องสาย โดยทั่วไปมี 3 สาย ในบางท้องถิ่นอาจมี 2 หรือ 4 สาย บรรเลงโดยการดีดด้วยวัสดุทีเป็นแผ่นบาง เช่นไม้ไผ่เหลา หรืออาจใช้ปิ้กกีตาร์ดีดก็ได้ สมัยก่อนจะเล่นเครื่องเดียวเพื่อเกี้ยวสาว ปัจจุบันมักใช้บรรเลงในวงดนตรีโปงลาง วงดนตรีลำซิ่ง หรือวงดนตรีลูกทุ่ง
== อ้างอิง ==
== ดูเพิ่ม ==
ฮาร์ป
เครื่องดนตรีไทยภาคอีสาน
กีตาร์
ทรงลูกบาศก์

ทรงลูกบาศก์ (cube) เป็นทรงหลายหน้า (polyhedron) ที่ประกอบด้วยหน้ารูปสี่เหลี่ยมจัตุรัสทั้ง 6 หน้า โดยแต่ละจุดยอด (vertex) จะล้อมรอบด้วยหน้ารูปสี่เหลี่ยมเป็นจำนวน 3 หน้าทุกจุด ทรงนี้มี 8 จุดยอดมุม 12 ขอบ และเป็นหนึ่งในทรงตันเพลโต (Platonic solid) ทรงลูกบาศก์เป็นทรงหลายหน้าที่คู่กันกับทรงแปดหน้า มีสมมาตรแบบทรงลูกบาศก์ (หรือเรียกว่าสมมาตรแบบทรงแปดหน้า Oh) ทรงลูกบาศก์คือรูปทรงไฮเพอร์คิวบ์ (hypercube) ที่อยู่บนสามมิติ
ทรงลูกบาศก์สามารถเรียกได้ในชื่ออื่น ๆ เช่น ทรงสี่เหลี่ยมจัตุรัส, ปริซึมสี่เหลี่ยมจัตุรัส, ทรงหกหน้าปรกติ (regular hexahedron), เทรปโซฮีดรอนสามเหลี่ยม (trigonal trapezohedron) เป็นต้น
== พิกัดคาร์ทีเซียน ==
สำหรับทรงลูกบาศก์ที่มีจุดศูนย์กลางอยู่ที่จุดกำเนิด โดยขอบทั้งหมดขนานกับแกนและมีความยาวด้านละ 2 หน่วย พิกัดคาร์ทีเซียนของจุดยอดทั้งหมดคือ
:(±1, ±1, ±1)
ซึ่งเนื้อในของทรงลูกบาศก์ประกอบด้วยจุดทุกจุด (x0, x1, x2) ที่ −1 i 6a^2 \,\!
|-
| ปริมาตร (V)
| a^3 \,\!
|-
| รัศมีของทรงกลมภายนอก
| \frac{\sqrt{3}a}{2}
|-
| รัศมีของทรงกลมที่สัมผัสกับขอบ
| \frac{a}{\sqrt{2}}
|-
| รัศมีของทรงกลมภายใน
| \frac{a}{2}
|}
และเนื่องจากปริมาตรของทรงลูกบาศก์มีค่าเท่ากับกำลังสามของด้านหนึ่งด้าน a×a×a ดังนั้นค่ากำลังสามของจำนวนใด ๆ จึงถูกเรียกอีกชื่อหนึ่งว่า cube ในภาษาอังกฤษ ทำนองเดียวกับ square ที่ใช้เรียกแทนกำลังสอง
ทรงลูกบาศก์เป็นทรงสี่เหลี่ยมมุมฉากที่มีปริมาตรมากที่สุด เมื่อเทียบกับทรงสี่เหลี่ยมมุมฉากอื่น ๆ ที่มีพื้นที่ผิวเท่ากัน หรือเมื่อมีความยาวของด้านรวมทั้งหมดเท่ากัน (กว้าง+ยาว+สูง)
== ดูเพิ่ม ==
ลูกเต๋า
ทรงสี่เหลี่ยมมุมฉาก (cuboid)
ทรงสี่เหลี่ยมขนมเปียกปูน (rhombohedron)
ทรงหลายหน้า
ทรงหลายหน้าปรกติ
พริสมาทอยด์
ทรงตันเพลโต
สุหนัต

คีตาน (ختان; Khitan) คนไทยมักเรียกว่า สุหนัต (สุ-หนัด) หมายถึง พิธีการขริบหนังหุ้มปลายตามข้อกำหนดในศาสนายูดาห์และศาสนาอิสลาม คำว่า สุหนัต มาจากคำว่า "ซูนัต" ในภาษามลายู ซึ่งมาจากคำว่า "ซุนนะฮ์" ในภาษาอาหรับ ซึ่งหมายถึงแบบแผนการปฏิบัติของนบีมุฮัมมัด พิธีสุหนัตเกิดขึ้นครั้งแรกในศาสนายูดาห์ ซึ่งเริ่มทำพิธีนี้ครั้งแรกในสมัยของอับราฮัม
การเรียกว่า "เข้าสุนัต" มาจากวลี "มาซุก ญาวี" หรือ "มะโซะยาวี" (แปลว่า เข้าญาวี) ในภาษามลายู หมายถึง เข้า (ศาสนาของ) คนญาวี (มลายูมุสลิม) ด้วยการขริบหนังที่ปลายอวัยวะเพศ
การขริบหนังองคชาตเป็นประเพณีของชาวยิว ชาวมุสลิม และคริสต์ศาสนิกชนบางนิกาย เช่นเดียวกับเผ่าหลายเผ่าในแอฟริกา ผู้ที่นับถือศาสนาอื่นนิยมขริบเนื่องจากเหตุผลทางสุขภาพ
== อ้างอิง ==
การขริบหนังหุ้มปลายองคชาต
พิธีกรรมในศาสนายูดาห์
พิธีกรรมในศาสนาอิสลาม
เส้นผ่านศูนย์กลาง

เส้นผ่านศูนย์กลาง (อังกฤษ: diameter) คือเส้นตรงซึ่งลากผ่านจุดศูนย์กลางของรูปวงกลมไปบรรจบกับเส้นรอบวงทั้งสองข้าง ซึ่งรูปวงกลมนั้นอาจมาจากหน้าตัดของทรงกระบอก ทรงกรวย หรือทรงกลมก็ได้ เส้นผ่านศูนย์กลางมีความยาวเป็นสองเท่าของเส้นรัศมี เป็นคอร์ดที่ยาวที่สุดในรูปวงกลม และแบ่งรูปวงกลมออกเป็นรูปครึ่งวงกลมสองส่วนเท่า ๆ กัน และสามารถเปลี่ยนไปได้ทุกทิศทางไม่กำหนด
เส้นผ่านศูนย์กลางสามารถคำนวณได้โดยหาค่ารัศมีแล้วคูณสอง เพราะว่าความยาวของรัศมีหนึ่งเส้นเท่ากับครึ่งหนึ่งของเส้นผ่านศูนย์กลาง
ในทางวิศวกรรมศาสตร์ เส้นผ่านศูนย์กลางสามารถเขียนแทนได้ด้วยสัญลักษณ์ ⌀ (ยูนิโคด: U+8960) ซึ่งมีลักษณะเป็นรูปวงกลมเล็ก ๆ ขีดทับด้วยเส้นตรงเอียงลงทางซ้าย มีประโยชน์ในการบ่งบอกขนาดของรูปวงกลม
เรขาคณิตมูลฐาน
ความยาว
กรวย

กรวย อาจหมายถึง
กรวย (อุปกรณ์) อุปกรณ์ช่วยกรอกของเหลวหรือของแข็งขนาดเล็ก
กรวยแยก (separatory funnel) อุปกรณ์ทางวิทยาศาสตร์และการแพทย์
ทรงกรวย ทรงเรขาคณิตชนิดหนึ่ง ฐานกลม ยอดแหลม
* ทรงกรวยเหลี่ยม มีความหมายเหมือน พีระมิด (เรขาคณิต)
กรวยจราจร อุปกรณ์ที่ใช้เป็นเครื่องหมายกำกับการจราจรชั่วคราว
พรรณไม้
* กรวยบ้าน (Horsfieldia irya) ไม้ดอกชนิดหนึ่ง
* กรวยป่า (Casearia grewiifolia) ไม้ดอกชนิดหนึ่ง
กรวยไอศกรีม ภาชนะใส่ไอศกรีมทำจากแป้งอบกรอบ
ขนมกรวย ขนมไทยชนิดหนึ่ง
โดเมนระดับบนสุดตามรหัสประเทศ

โดเมนระดับบนสุดตามรหัสประเทศ เป็นโดเมนระดับบนสุดซึ่งใช้โดยประเทศหรือเขตปกครอง ประกอบด้วยตัวอักษร 2 ตัว โดยส่วนใหญ่จะใช้ตามรหัสประเทศ ISO 3166-1 alpha-2 เช่น th สำหรับประเทศไทย
== อ้างอิง ==
รายชื่อโดเมนระดับบนสุดตามรหัสประเทศ 
 
รหัสประเทศ
Top-Level-Domain#Länderspezifische Top-Level-Domains (ccTLD)
Domaine de premier niveau#Domaine national de premier niveau
Seznam vrhnjih internetnih domen
.uk

.uk เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับสหราชอาณาจักร เริ่มใช้ครั้งแรกเมื่อ พ.ศ. 2528
== ดูเพิ่ม ==
Domain Name System
โดเมนระดับบนสุดตามรหัสประเทศ
uk
.jp

.jp เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศญี่ปุ่น เริ่มใช้ครั้งแรกเมื่อ พ.ศ. 2529
== ดูเพิ่ม ==
Domain Name System
โดเมนระดับบนสุดตามรหัสประเทศ
jp
Toppdomän#J
.ch

.ch เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับสวิตเซอร์แลนด์ เริ่มใช้ครั้งแรกเมื่อ พ.ศ. 2530
== ดูเพิ่ม ==
Domain Name System
โดเมนระดับบนสุดตามรหัสประเทศ
ch
Toppdomän#C
บัว วัดอิ่ม

บัว วัดอิ่ม หรือ ร.ท. บัว นิลอาชา เกิด ณ วันที่ 15 พฤษภาคม พ.ศ. 2440 ที่จังหวัดนครราชสีมา หัดมวยครั้งแรกเมื่ออายุประมาณ 15 -16 ปี กับครูนิล ครูทน ครูรุ่ง นายเอี่ยม-นายอ่อง วัดอิ่ม ตระเวนชกอยู่แถวบ้านเกิดจนมีชื่อเสียง
นอกจากนี้ เขายังเป็นผู้ฝึกสอนมวยไทยสายโคราชแก่ พ.อ.(พิเศษ) อำนาจ พุกศรีสุข
== รับราชการทหาร ==
พ.ศ. 2458 รับราชการทหารที่นครราชสีมาอยู่ 2 ปี จน พ.ศ. 2460 เข้ามาทำงานในกรุงเทพฯ ได้สมัครเข้ารับราชการทหารอีก ได้ตำแหน่งเป็นนายหมู่โทรักษาวัง จากนั้นเริ่มตระเวนชกมวยจนมีชื่อเสียง ชนะนักมวยมีชื่อในสมัยนั้นหลายคน เช่น แอ ม่วงดี ซิว อบเพชร ชั้ว แก้วคชสาร รวมทั้งตระเวนออกชกมวยต่างจังหวัด ชนะมวยจีนที่ประจวบคีรีขันธ์ ชนะ วิชิต ราชวัตรที่ชลบุรี
== ครูมวยโรงเรียนนายร้อย ==
ด้านการรับราชการ พ.ศ. 2473 เป็นครูฝึกมวยไทยในโรงเรียนนายร้อย จปร. จนเกษียณอายุราชการเมื่อ พ.ศ. 2501 โดยมียศสุดท้ายเป็นร้อยโท ได้รับพระราชทานนามสกุลเมื่อครั้งเป็นทหารรักษาวังว่า "นิลอาชา" เพราะเป็นผู้มีความสามารถในการขี่ม้า
บัว เคยเป็นครูสอนมวยไทยของคณะดาวทองหรือ คณะว. ของ หวาด เสตะปุระ ต่อมาจึงตั้งค่ายมวยของตนเองโดยนักมวยที่เป็นศิษย์ทุกคนจะมีคำว่า "โซดา" ต่อท้าย เช่น ตุ๊ จุโซดา ทองอยู่ ชูโซดา
== อ้างอิง ==
สมพงษ์ แจ้งเร็ว. บัว วัดอิ่ม อดีตยอดมวยรัตนโกสินทร์ นักชก 5 แผ่นดินนามอุโฆษ ศิลปวัฒนธรรม. ปีที่ 4 (3) มกราคม 2526. หน้า 84-88
นักมวยไทยชาวไทยยุคคาดเชือก
บุคคลจากจังหวัดนครราชสีมา‎
วิลเลียม เอช. ซูเวิร์ด

วิลเลียม เอช. ซูเวิร์ด (William Henry Seward) (16 เมษายน, พ.ศ. 2344 – 10 ตุลาคม, พ.ศ. 2415) เป็นอดีตผู้ว่าการรัฐนิวยอร์กและอดีต รัฐมนตรีว่าการกระทรวงการต่างประเทศ ในช่วงที่ อับราฮัม ลินคอล์น และ แอนดรูว์ จอห์นสัน ดำรงตำแหน่ง ประธานาธิบดีแห่งสหรัฐอเมริกา
นักการเมืองอเมริกัน
รัฐมนตรีว่าการกระทรวงการต่างประเทศของสหรัฐ
บุคคลจากรัฐนิวยอร์ก
ผู้รอดชีวิตจากการถูกแทง
กระทรวงทรัพยากรธรรมชาติและสิ่งแวดล้อม (ประเทศไทย)

กระทรวงทรัพยากรธรรมชาติและสิ่งแวดล้อม (Ministry of Natural Resources and Environment) เป็นหน่วยงานราชการส่วนกลางประเภทกระทรวงของไทย มีหน้าที่เกี่ยวกับการสงวน อนุรักษ์ และฟื้นฟูทรัพยากรธรรมชาติและสิ่งแวดล้อม การจัดการการใช้ประโยชน์อย่างยั่งยืน และราชการอื่นตามที่กฎหมายกำหนดให้เป็นอำนาจหน้าที่ของกระทรวงทรัพยากรธรรมชาติและสิ่งแวดล้อม
==ประวัติ==
กระทรวงทรัพยากรธรรมชาติและสิ่งแวดล้อมก่อตั้งขึ้นเมื่อวันที่ 3 ตุลาคม พ.ศ. 2545 ตามพระราชบัญญัติปรับปรุงกระทรวง ทบวง กรม พ.ศ. 2545 หมวด 9 ตามมาตรา 22 กำหนดให้กระทรวงทรัพยากรธรรมชาติและสิ่งแวดล้อม มีอำนาจหน้าที่เกี่ยวกับการสงวน อนุรักษ์ และฟื้นฟูทรัพยากรธรรมชาติและสิ่งแวดล้อม การจัดการการใช้ประโยชน์อย่างยั่งยืน และราชการอื่นตามที่กฎหมายกำหนดให้เป็นอำนาจหน้าที่ของกระทรวงทรัพยากรธรรมชาติและสิ่งแวดล้อม มีส่วนราชการตามมาตรา 23 ดังต่อไปนี้
สำนักงานรัฐมนตรี
สำนักงานปลัดกระทรวง
กรมควบคุมมลพิษ
กรมทรัพยากรทางทะเลและชายฝั่ง
กรมทรัพยากรธรณี
กรมทรัพยากรน้ำ
กรมทรัพยากรน้ำบาดาล
กรมส่งเสริมคุณภาพสิ่งแวดล้อม
กรมอุทยานแห่งชาติ สัตว์ป่า และพันธุ์พืช
สำนักงานนโยบายและแผนทรัพยากรธรรมชาติและสิ่งแวดล้อม
และตามพระราชกฤษฎีกาโอนกิจการบริหารและอำนาจหน้าที่ของส่วนราชการ ให้เป็นไปตามพระราชบัญญัติปรับปรุงกระทรวง ทบวง กรม พ.ศ. 2545 ส่วนที่ 8 มาตรา 57 ถึง มาตรา 70
ต่อมาเมื่อมี พระราชบัญญัติสงวนและคุ้มครองสัตว์ป่า พ.ศ. 2562 ได้แต่งตั้ง นายจตุพร บุรุษพัฒน์ เป็น รองประธานกรรมการใน คณะกรรมการสงวนและคุ้มครองสัตว์ป่า มีผลในวันที่ 25 พฤศจิกายน พ.ศ. 2562
== หน่วยงานในสังกัด ==
=== ส่วนราชการ ===
กระทรวงทรัพยากรธรรมชาติและสิ่งแวดล้อมมีหน่วยงานระดับกรมในสังกัด 12 หน่วยงาน ได้แก่
สำนักงานรัฐมนตรี
สำนักงานปลัดกระทรวงทรัพยากรธรรมชาติและสิ่งแวดล้อม
กรมป่าไม้
กรมการเปลี่ยนแปลงสภาพภูมิอากาศและสิ่งแวดล้อม
กรมควบคุมมลพิษ
กรมทรัพยากรธรณี
กรมอุทยานแห่งชาติ สัตว์ป่า และพันธุ์พืช
กรมทรัพยากรทางทะเลและชายฝั่ง
กรมทรัพยากรน้ำบาดาล
กรมทรัพยากรน้ำ
สำนักงานนโยบายและแผนทรัพยากรธรรมชาติและสิ่งแวดล้อม
=== รัฐวิสาหกิจ ===
องค์การอุตสาหกรรมป่าไม้
องค์การสวนสัตว์แห่งประเทศไทย
องค์การสวนพฤกษศาสตร์
=== องค์การมหาชน ===
องค์การบริหารจัดการก๊าซเรือนกระจก (องค์การมหาชน)
สำนักงานพัฒนาเศรษฐกิจจากฐานชีวภาพ (องค์การมหาชน)
== รายนามปลัดกระทรวง ==
== อ้างอิง ==
== ดูเพิ่ม ==
รัฐมนตรีว่าการกระทรวงทรัพยากรธรรมชาติและสิ่งแวดล้อมของไทย
ปลัดกระทรวงทรัพยากรธรรมชาติและสิ่งแวดล้อมของไทย
== แหล่งข้อมูลอื่น ==
กระทรวงทรัพยากรธรรมชาติและสิ่งแวดล้อม 
 
ทรัพยากรธรรมชาติและสิ่งแวดล้อม (กระทรวง)
ทรัพยากรธรรมชาติ
สิ่งแวดล้อมของประเทศไทย
ไทย
วาง จิงเว่ย์

วาง จ้าวหมิง เป็นที่รู้จักอย่างกว้างขวางในนามปากกา วาง จิงเว่ย์ (汪精衛; 4 เมษายน ค.ศ. 1883 – 10 พฤศจิกายน ค.ศ. 1944) เป็นนักการเมืองชาวจีนที่เป็นประธานาธิบดีแห่งรัฐบาลชาตินิยมภายใต้การปฏิรูปแห่งสาธารณรัฐจีน (Reorganized National Government of the Republic of China) รัฐหุ่นเชิดของญี่ปุ่น แต่เดิมทีเขาเป็นสมาชิกฝ่ายซ้ายของพรรคก๊กมินตั๋ง ซึ่งเป็นผู้นำรัฐบาลในอู่ฮั่นในการคัดค้านกับรัฐบาลฝ่ายขวาในนานกิง แต่ต่อมาได้กลายเป็นการต่อต้านลัทธิคอมมิวนิสต์มากขึ้น ภายหลังจากความพยายามของเขาในการร่วมมือกับพรรคคอมมิวนิสต์จีนได้ยุติลงด้วยความล้มเหลวทางการเมือง
วางเป็นเพื่อนสนิทของซุนยัตเซ็นในช่วงชีวิตยี่สิบปีสุดท้ายของซุน ภายหลังจากการอสัญกรรมของซุนใน ค.ศ. 1925 วางได้พัวพันในการต่อสู้ทางการเมืองกับเจียงไคเชกในการควบคุมพรรคก๊กมินตั๋ง แต่กลับพ่ายแพ้ วางยังอยู่ในพรรคก๊กมินตั๋ง แต่มีเรื่องขัดแย้งกับเจียงอย่างต่อเนื่อง จนกระทั่งการปะทุของสงครามจีน-ญี่ปุ่นครั้งที่สองใน ค.ศ. 1937 ภายหลังซึ่งเขาได้ตอบรับคำเชิญจากจักรวรรดิญี่ปุ่นในการก่อตั้งรัฐบาลที่เป็นฝ่ายให้ความร่วมมือซึ่งญี่ปุ่นได้ให้การสนับสนุนในนานกิง วางได้ดำรงตำแหน่งในฐานะประมุขแห่งรัฐสำหรับรัฐบาลหุ่นเชิดของญี่ปุ่นนี้จนกระทั่งเขาถึงแก่อสัญกรรม ไม่นานก่อนที่สงครามโลกครั้งที่สองได้ยุติลง มรดกของเขายังคงเป็นที่ถกเถียงกันในท่ามกลางนักประวัติศาสตร์ แม้ว่าเขายังคงได้รับการยกย่องว่าเป็นผู้มีส่วนสำคัญในการปฏิวัติซินไฮ่ แต่การที่เขาได้ให้ความร่วมมือกับจักรวรรดิญี่ปุ่นนั้นเป็นหัวข้อถกเถียงทางวิชาการ และเรื่องเล่าทั่วไป มักมองว่าเขาเป็นคนทรยศในสงครามของฝ่ายต่อต้านโดยชื่อของเขากลายเป็นคำพ้องที่ใช้กับคนทรยศ
== อ้างอิง ==
== หนังสืออ่านเพิ่ม ==
David P. Barrett and Larry N. Shyu, eds.; Chinese Collaboration with Japan, 1932–1945: The Limits of Accommodation Stanford University Press 2001.
Gerald Bunker, The Peace Conspiracy; Wang Ching-wei and the China war, 1937–1941  Harvard University Press, 1972.
James C. Hsiung and Steven I. Levine, eds. China's Bitter Victory: The War with Japan, 1937–1945  M. E. Sharpe, 1992.
Ch'i Hsi-sheng, Nationalist China at War: Military Defeats and Political Collapse, 1937–1945 University of Michigan Press, 1982.
นักการเมืองจีน
นายกรัฐมนตรีสาธารณรัฐจีน
บุคคลจากมณฑลกวางตุ้ง
นักลัทธิฟาสซิสต์
สนธิสัญญาเฟซ

สนธิสัญญาเฟซ (อารบิก: معاهدة فاس‎), เซ็นยินยอมให้เมื่อ 30 มีนาคม พ.ศ. 2455 โดย สุลต่านแอบเดลฮาฟิดยิน ยอมที่จะยกอำนาจสูงสุดของประเทศให้แก่ฝรั่งเศสทำให้มีสภาพเป็นรัฐอารักขาของ
ซิกซ์

ซิกซ์ (ZYX ; ) คือ กลุ่มนักร้องหญิงของประเทศญี่ปุ่น สังกัดค่ายเฮลโล! โปรเจกต์ ได้รับการก่อตั้งขึ้นมาในปี พ.ศ. 2546 โดยมีมาริ ยางูจิ สมาชิกกลุ่มมอร์นิงมุซุเมะในขณะนั้น เป็นหัวหน้ากลุ่ม ร่วมกับสมาชิกอีก 5 คนจากสังกัดย่อย เฮลโล! โปรเจกต์ คิดส์ ซึ่งได้แก่ เอริกะ อูเมดะ, ซากิ ชิมิสุ, ไมมิ ยาจิมะ, โมโมโกะ สึงูนางะ และเมงูมิ มูรากามิ
ซิกซ์ออกผลงานเพลงซิงเกิลมาในปี พ.ศ. 2546 เพียง 2 เพลงเท่านั้น โดนทั้งสองเพลงอยู่ภายใต้การจัดจำหน่ายของพิคโคโลทาวน์
== สมาชิก ==
=== สมาชิกปัจจุบัน ===
มาริ ยางูจิ
เอริกะ อูเมดะ (จากกลุ่ม °C-ute)
ซากิ ชิมิสุ (จากกลุ่ม เบอร์รีซ์ โควโบว)
ไมมิ ยาจิมะ (จากกลุ่ม °C-ute)
โมโมโกะ ซึงุนางะ (จากกลุ่มเบอร์รีซ์ โควโบว)
=== อดีตสมาชิก ===
เมงูมิ มูรากามิ (จากกลุ่ม °C-ute)
== ผลงาน ==
=== เพลงซิงเกิล ===
=== ดีวีดี ===
== ดูเพิ่ม ==
เฮลโล! โปรเจกต์
== แหล่งข้อมูลอื่นที่เกี่ยวข้อง ==
วิกิเดอะพีพีเอ็น  ข้อมูลของกลุ่มซิกซ์ (ภาษาอังกฤษ)
เฮลโล! โปรเจกต์ ดอตคอม ข้อมูลส่วนบุคคลของสมาชิกในกลุ่มซิกซ์ (ภาษาญี่ปุ่น)
เฮลโล! โปรเจกต์
เกิร์ลกรุปญี่ปุ่น
สื่อผสม

สื่อผสม (mixed media) เป็นวิจิตรศิลป์ ในการนำสื่อมากกว่าสองสื่อ หรือศิลปะมากกว่าสองแขนงมารวมกันขึ้นไปมาสร้างเป็นงานชิ้นเดียวกัน โดยนิยมใช้สื่อที่แตกต่างกัน มานำจุดเด่นของแต่ละสื่อมาใช้ร่วมกัน เช่น การสร้างภาพชุดชีวิตของนักบุญฟรังซิสแห่งอัสซีซีตามโบสถ์น้อยต่าง ๆ ที่ภูเขาศักดิ์สิทธิ์แห่งพีดมอนต์และลอมบาร์ดีทางตอนเหนือของประเทศอิตาลีที่ใช้ทั้งประติมากรรมและจิตรกรรมมาผสมผสานเข้าเป็นการงานชิ้นเดียวกัน ที่ทำให้เป็นงานที่มีลักษณะเป็นสามมิติ
ศิลปร่วมสมัย
ไทยนิทัศน์

ไทยนิทัศน์ หรือ หอไทยนิทัศน์ สถานที่แสดงนิทรรศการอารยธรรมไทย โดยใช้สื่อผสม ณ ศูนย์วัฒนธรรมแห่งชาติ
ศูนย์วัฒนธรรมแห่งประเทศไทย
ชิว ชู่จี

ชิว ชู่จี (丘處機) หรือฉายาทางเต๋าว่าฉางชุนจื้อ เป็นนักพรตเต๋าผู้มีตัวตนจริง มีชีวิตอยู่ช่วง พ.ศ. 1691-1770 เป็นศิษย์ที่มีชื่อเสียงที่สุดในบรรดาศิษย์ 7 คนของนักพรตหวัง ฉงหยาง ต่อมาท่านได้ก่อตั้งสำนักหลงเหมินซึ่งมีศาสนิกชนเลื่อมใสปฏิบัติตามจำนวนมาก
== มังกรหยก ==
คิวชู่กี เป็นตัวละครในนิยายกำลังภายในของกิมย้งเรื่องมังกรหยก เป็นศิษย์อันดับ 1 ของหวัง ฉงหยาง (ประมุขลัทธิฉวนเจิน) ได้เป็นประมุขสำนักช้วนจินก่าในมังกรหยกภาค 2 (ตำนานศึกเทพอินทรีย์) เป็นผู้ตั้งชื่อให้กับบุตรของก๊วยเซาเทียน และเอี้ยทิซิม แถมยังมอบมีดสั้นสลักชื่อว่า เอี้ยคัง และ ก๊วยเจ๋ง ให้กับบุตรที่จะถือกำเนิดขึ้น   และยังเคยเป็นอาจารย์ของ ก๊วยเจ๋ง กับ
เอี้ยคัง (พ่อเอี้ยก้วย) อีกด้วย มีนิสัยวู่วามและใจร้อน เคยเข้าใจผิดกับบรรดา 7 ประหลาดแห่งกังหนำ ว่าเป็นพวกขายชาติ ซึ่งต่อมาได้ปรับความเข้าใจกัน
== อ้างอิง ==
บุคคลที่เกิดในปี พ.ศ. 1691
เซียน
ตัวละครในนิยายกำลังภายใน
มังกรหยก
ฮาริ เซลดอน

ฮาริ เซลดอน (Hari Seldon) เป็นตัวละครเอกในนิยายวิทยาศาสตร์ชุดสถาบันสถาปนา แต่งโดยไอแซค อสิมอฟ
ในนิยาย 5 เล่มแรกของชุดสถาบันสถาปนาเป็นเรื่องราวหลังการเสียชีวิตของเซลดอน เขาปรากฏตัวในลักษณะภาพโฮโลแกรมที่บันทึกไว้ล่วงหน้าเท่านั้น (เขาปรากฏตัวเพียงครั้งเดียวในสถาบันสถาปนาเล่มแรก) หลังจากนั้นอสิมอฟได้ตัดสินใจเขียนหนังสืออีก 2 เล่ม แต่จับความในช่วงที่เซลดอนยังมีชีวิต นั่นคือ กำเนิดสถาบันสถาปนา (Prelude to Foundation) และสู่เส้นทางสถาบันสถาปนา (Forward the Foundation) หลังจากนั้นเซลดอนยังปรากฏตัวในนิยายชุดสถาบันสถาปนา ไตรภาคที่สอง ซึ่งแต่งขึ้นโดยนักเขียนคนอื่นหลังอสิมอฟเสียชีวิตแล้ว หนังสื้อทั้งสามเล่มคือ สุดหนทางสถาบันสถาปนา (Foundation's Fear) , ฝ่าวิกฤตสถาบันสถาปนา (Foundation and Chaos) และชัยชนะของสถาบันสถาปนา (Foundation's Triumph)
== ประวัติ ==
ฮาริ เซลดอนเกิดในเดือนที่ 10 แห่งปีจักรวาลศักราช (Galactic Era หรือ GE) ที่ 11,988 ถือเป็นปีสถาปนศักราช (Foundation Era) ที่ -79 เขาเสียชีวิตในจักรวาลศักราชที่ 12,069 (สถาปนศักราชที่ 1) (ในนิยายของอสิมอฟนั้น จักรวาลศักราชเริ่มนับเมื่อก่อตั้งจักรวรรดิสากลจักรวาล ซึ่งเป็นช่วงเวลาในอนาคต ที่ไม่ระบุปีเทียบกับศักราชจริง)
เซลดอนเกิดที่ดาวเคราะห์เฮลิคอน พ่อของเขาเป็นเกษตรกรปลูกใบยาสูบ เซลดอนมีพรสวรรค์ด้านคณิตศาสตร์ตั้งแต่วัยเยาว์ และได้เรียนศาสตร์การต่อสู้ที่เรียกว่า Heliconan Twisting
ตัวละครในนิยายวิทยาศาสตร์
ตัวละครในจักรวาลสถาบันสถาปนา
ตัวละครที่เป็นหัวหน้ารัฐบาล
ตัวละครที่เป็นศาสตราจารย์
ตัวละครที่เป็นนักจิตวิทยา
เทมเพลทเมธอดแพตเทิร์น

เทมเพลตเมธอดแพตเทิร์น (Template method pattern) เป็นดีไซน์แพตเทิร์นที่ใช้กำหนดแม่แบบหรือโครงหลักของขั้นตอนวิธี โดยไม่ได้กำหนดรายละเอียดของขั้นตอนต่างๆ ซับคลาสสามารถนิยามรายละเอียดของแต่ละขั้นตอนย่อยได้ตามความต้องการ เทมเพลตเมธอดถูกใช้เป็นส่วนหลักของซอฟต์แวร์เฟรมเวิร์ก ตัวอย่างที่นอกเหนือจากการเขียนโปรแกรมเช่น แบบแปลนบ้านที่เจ้าของบ้านสามารถเลือกสีและตกแต่งได้ภายหลัง
== การนำไปใช้งาน ==

องค์ประกอบของเทมเพลตเมธอดแพตเทิร์นมีดังนี้
คลาสนามธรรม (Abstract class) เป็นผู้กำหนดโครงหลักในการทำงาน
* กำหนดขั้นตอนย่อยของการทำงานโดยไม่กำหนดรายละเอียด โดยสร้างเป็นเมธอดนามธรรม (Abstract method) หรืออาจจะกำหนดการทำงานพื้นฐานไว้ก็ได้
* สร้างเทมเพลตเมธอดที่มีโครงของขั้นตอนวิธีและเรียกใช้ขั้นตอนย่อยที่ได้นิยามไว้แล้วเป็นเมธอดนามธรรม
คลาสรูปธรรม (Concrete class) ซับคลาสของคลาสนามธรรม กำหนดรายละเอียดของขั้นตอนย่อยที่ถูกนิยามในคลาสแม่
== ตัวอย่างโค้ด ==
=== ภาษาจาวา ===
ตัวอย่างโปรแกรมคำนวณหาปริมาตรของรูปทรงกระบอกและรูปทรงสี่เหลี่ยมซึ่งมีสูตรร่วมกันดังนี้
ปริมาตร = พื้นที่ฐาน * ความสูง
โดยที่
คำนวณหาปริมาตรในเทมเพลตเมธอดของคลาสนามธรรม
พื้นที่ฐานของทรงกระบอกและทรงสี่เหลี่ยมมีวิธีการหาที่แตกต่างกัน อยู่ในเมธอดของซับคลาสรูปธรรม
คลาสนามธรรม ThreeDShape นิยามเมธอด getBaseArea   getHeight   และ getVolume   ซึ่งเป็นเทมเพลตเมธอดมีรายละเอียดการคำนวณหาปริมาตร
public abstract class ThreeDShape {
public abstract double getBaseArea  ;
public abstract double getHeight  ;
/**
The Template Method
/
public double getVolume  {
return getBaseArea  * getHeight  ;
}
}
คลาสรูปธรรม Cylinder กำหนดวิธีการหาพื้นที่ฐานซึ่งเป็นรูปวงกลมในเมธอด getBaseArea  
public class Cylinder extends ThreeDShape {
private final double radius;
private final double height;
public Cylinder (double radius, double height) {
this.radius = radius;
this.height = height;
}
@Override
public double getBaseArea  {
return Math.PI * radius * radius;
}
@Override
public double getHeight  {
return height;
}
}
คลาสรูปธรรม Box กำหนดวิธีการหาพื้นที่ฐานซึ่งเป็นรูปสี่เหลี่ยมในเมธอด getBaseArea  
public class Box extends ThreeDShape {
private final double width;
private final double length;
private final double height;
public Box (double width, double length, double height) {
this.width = width;
this.length = length;
this.height = height;
}
@Override
public double getBaseArea  {
return width * length;
}
@Override
public double getHeight  {
return height;
}
}
== อ้างอิง ==
Design Patterns: Elements of Reusable Object-Oriented Software (ISBN 0-201-63361-2) โดย Erich Gamma, Richard Helm, Ralph Johnson และ John Vlissides (Gang of four: GoF)
== แหล่งข้อมูลอื่น ==
Template Method โดย Vince Huston 
การเขียนโปรแกรม